Xabier Zabaltza

Xabier Zabaltza Pérez-Nievas (Tutera, 1966) nafar historialari eta saiakera-egile bat da, euskaraz zein gaztelaniaz idazten duena. Hizkuntzen eta nazionalismoen ikerketan aditua, nabarrismo eta abertzaletasun arteko erdibidean dauden euskaltzaletasun kulturalaren eta “giza aurpegiko nafartasunaren” aldekoa da. Bere lan ezagun bat Gu, nafarrok da, gero gaztelaniara itzulia, non Euskadi eta Nafarroa arteko harremanak baititu aztergai, Joan Fusterek Kataluniari eta Valentziari zegokienez Nosaltres, els valencians liburuan egin zuenaren antzera. Halaber, Euskal Herri osoa gaztelaniaz izendatzeko Vasconia hitzaren bultzatzaileetako bat da.

Bere lan akademikoan nazionalismo etniko eta nazionalismo zibikoaren ohiko bereizketa ezbaian jarri eta abertzaletasun konstituzionalaren bertsio espainola kritikatu du; alemanez, bereziki Habermasengan, daukan jatorrizko zentzua ustez desitxuratu eta espainiar nazionalismoaren aldaera hutsa bihurtzeagatik. Azkenik, euskal abertzaletasunak Sabin Aranaren oinordetza antiespainola gainditzeko proposamena adierazi izan du, Hego Euskal Herriko foruzaletasunaren eta Ipar Euskal Herriko kulturalismoaren arteko sintesi baten bidez. Arana Goiriren aurka, Agosti Xaho zuberotar idazlearen ekarpena aldarrikatzen du. Izan ere, horren bizitzaz eta lanaz Jon Juaristik ez bezalako interpretazioa egiten du.

Bibliografia 
 Lasciate ogni speranza (euskarazko olerkiak), Iruñeko Udala, 1996. . Iruñeko Udalaren saria, 1991n.
 Mater Vasconia. Fueros, lenguas y discursos nacionales en los países vascos (historiografia), Hiria, Donostia, 2005. .
 Una historia de las lenguas y los nacionalismos (historiografia), Gedisa, Bartzelona, 2006. .
 Gu, nafarrok (saiakera), Alberdania, Irun, 2007. .
 Nosotros, los navarros (saiakera), Alberdania, Irun, 2009. .
 Agosti Xaho. Aitzindari bakartia (1811-1858) (biografia), Eusko Jaurlaritza, Gasteiz, 2011. .
 Augustin Chaho (1811-1858). Precursor incomprendido. Un précurseur incompris (biografia), Eusko Jaurlaritza, Gasteiz, 2011. .
 Euskararen historia laburra. Breve historia de la lengua vasca. A Brief History of the Basque Language (Iván Igartuarekin batera), Etxepare Euskal Institutua, Donostia, 2012. .

Kanpo estekak 
  Xabier Zabaltza Alberdanian
  Zabaltzari elkarrizketa

Euskal Herriko historialariak
Euskal Herriko Unibertsitateko irakasleak
Tuterarrak
Nafarroa Garaiko idazleak
Euskaldunon Egunkariako kazetariak